ddrg/super_eurlex huggingface dataset:
Euroopa Liidu Teataja L 137 , 08/06/1996 Lk 0014 - 0014



Nõukogu otsus, 20. mai 1996, Euroopa Ühenduse ja Nepali Kuningriigi vahelise koostöölepingu sõlmimise kohta (96/354/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 113 ja 130y koos artikli 228 lõike 2 esimese lausega ja lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: ühinemislepingu artikli 130u kohaselt peab ühenduse arengukoostööpoliitika toetama arengumaade säästvat majanduslikku ja sotsiaalset arengut, nende tõrgeteta ja järkjärgulist integreerumist maailmamajandusse ja võitlust vaesuse vastu nendes maades; ühendus peaks oma eesmärkide saavutamiseks välissuhete valdkonnas heaks kiitma koostöölepingu Euroopa Ühenduse ja Nepali Kuningriigi vahel, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Ühenduse ja Nepali Kuningriigi vahelise koostöölepingu. Kokkuleppe tekst lisatakse käesolevale otsusele. Artikkel 2 Nõukogu eesistuja edastab ühenduse nimel lepingu artikliga 22 ettenähtud teate. Artikkel 3 Lepingu artiklis 15 osutatud ühises korralduskomitees esindab ühendust komisjon, keda abistavad liikmesriikide esindajad. Artikkel 4 Käesolev otsus avaldatakse Euroopa Ühenduste Teatajas. Brüssel, 20. mai 1996 Nõukogu nimel eesistuja P. Bersani [1] EÜT C 141, 13.5.1996. --------------------------------------------------
Euroopa Liidu Teataja L 136 , 07/06/1996 Lk 0028 - 0028



Nõukogu otsus, 14. mai 1996, Euroopa Ühenduse ja Vietnami Sotsialistliku Vabariigi vahelise koostöölepingu sõlmimise kohta (96/351/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 113 ja 130y koos artikli 228 lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: asutamislepingu artikli 130u kohaselt edendab ühenduse poliitika arengukoostöö alal arengumaade säästlikku majandus- ja sotsiaalarengut, nende tõrgeteta ja järkjärgulist integreerumist maailmamajandusse ja võitlust vaesuse vastu kõnealustes riikides; ühendus peaks oma eesmärkide saavutamiseks välismajandussuhete valdkonnas heaks kiitma koostöölepingu Euroopa Ühenduse ja Vietnami Sotsialistliku Vabariigi vahel, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Vietnami Sotsialistliku Vabariigi vaheline koostööleping. Lepingu tekst lisatakse käesolevale otsusele. Artikkel 2 Nõukogu eesistuja edastab ühenduse nimel lepingu artikliga 20 ettenähtud teate. Artikkel 3 Lepingu artikliga 14 ettenähtud ühiskomisjonis esindab ühendust komisjon, keda abistavad liikmesriikide esindajad. Artikkel 4 Käesolev otsus avaldatakse Euroopa Ühenduste Teatajas. Brüssel, 14. mai 1996 Nõukogu nimel eesistuja E. Guzzanti [1] EÜT C 12, 17.1.1996, lk 4. [2] EÜT C 47, 19.2.1996, lk 25. --------------------------------------------------
Euroopa Liidu Teataja L 147 , 20/06/1996 Lk 0001 - 0001



Nõukogu otsus, 13. mai 1996, ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Kasahstani Vabariigi vahelise kaubandust ja kaubandusküsimusi käsitleva vahelepingu sõlmimise kohta Euroopa Ühenduse poolt (96/365/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: 23. jaanuaril 1995 Brüsselis sõlmitud partnerlus- ja koostöölepingu jõustumiseni tuleb heaks kiita ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Kasahstani Vabariigi vaheline kaubandust ja kaubandusküsimusi käsitlev vaheleping, ON VASTU VÕTNUD JÄRGMISE OTSUSE: Artikkel 1 Euroopa Ühendus kiidab heaks ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Kasahstani Vabariigi vahelise kaubandust ja kaubandusküsimusi käsitleva vahelepingu koos protokolli ja deklaratsioonidega. Nimetatud dokumendid on lisatud käesolevale otsusele. Artikkel 2 Nõukogu eesistuja edastab Euroopa Ühenduse nimel vahelepingu artikliga 33 ettenähtud teate. [2] Brüssel, 13. mai 1996 Nõukogu nimel eesistuja S. Agnelli [1] EÜT C 141, 13.5.1996. [2] Nõukogu peasekretariaat avaldab vahelepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 116 , 11/05/1996 Lk 0026 - 0027



Komisjoni otsus, 17. aprill 1996, millega kehtestatakse ohtlikke jäätmeid käsitleva nõukogu direktiivi 91/689/EMÜ artikli 8 lõike 3 kohase informatsiooni esitamise vorm (EMPs kohaldatav tekst) (96/302/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1991. aasta ohtlikke jäätmeid käsitlevat direktiivi 91/689/EMÜ [1] (viimati muudetud direktiiviga 94/31/EÜ [2], eriti selle artikli 8 lõiget 3, ning arvestades, et: vastavalt eespool nimetatud sättele peab komisjon kehtestama mainitud direktiivi artikli 8 lõike 3 kohase informatsiooni esitamise vormi; selle ülesande täitmisel abistab komisjoni liikmesriikide esindajatest koosnev komitee, mille eesistujaks on komisjoni esindaja ja mis on moodustatud vastavalt nõukogu 15. juuli 1975. aasta jäätmeid käsitleva direktiivi 75/442/EMÜ [3] (viimati muudetud direktiiviga 91/692/EMÜ [4] artiklile 18; käesolevas otsuses ettenähtud meetmed on kooskõlas eespool mainitud komitee arvamusega, ON VASTU VÕTNUD KÄESOLEVA OTSUSE: Artikkel 1 Ohtlikke jäätmeid käsitleva direktiivi 91/689/EMÜ artikli 8 lõike 3 kohane informatsioon tuleb esitada vastavalt vormile, mis on ära toodud käesoleva otsuse lisas. Artikkel 2 Käesolev otsus on adresseeritud liikmesriikidele. Brüssel, 17. aprill 1996 Komisjoni nimel komisjoni liige Ritt Bjerregaard [1] EÜT L 377, 31.12.1991, lk 20. [2] EÜT L 168, 2.7.1994, lk 28. [3] EÜT L 194, 25.7.1975, lk 39. [4] EÜT L 377, 31.12.1991, lk 48. -------------------------------------------------- +++++ TIFF +++++ --------------------------------------------------
Euroopa Liidu Teataja L 127 , 25/05/1996 Lk 0031 - 0032



Komisjoni otsus, 3. mai 1996, millega muudetakse otsust 93/231/EMÜ, lubades seemnekartuli turustamise suhtes teatavate liikmesriikide kogu territooriumil või osal sellest kehtestada teatavate haiguste vastu rangemaid meetmeid, kui on sätestatud nõukogu direktiivi 66/403/EMÜ I ja II lisas (EMPs kohaldatav tekst) (96/332/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuni 1966. aasta direktiivi 66/403/EMÜ seemnekartuli turustamise kohta, [1] viimati muudetud nõukogu direktiiviga 96/16/EÜ, [2] eriti selle artikli 13 lõiget 2, ning arvestades, et: komisjoni otsusega 93/231/EMÜ, [3] viimati muudetud otsusega 95/21/EÜ, [4] lubati teatavatel liikmesriikidel nimekirja kuuluvate piirkondade suhtes rakendada seemnekartuli turustamise piiranguid, lubades turustada vaid teatavatesse ühenduse kvaliteediklassidesse kuuluvat eliitseemnekartulit; Saksamaal oli Mecklenburg-Vorpommerni liidumaa üks sellisesse nimekirja kuuluv piirkond; Saksamaa ühendamise tõttu nõuavad teatavate Saksamaa piirkondade haldusstruktuuris toimunud muutused mainitud otsuses Saksamaaga seotud kande muutmist; käesolevas otsuses sätestatud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/231/EMÜ lisa muudetakse vastavalt käesoleva otsuse lisale. Artikkel 2 Käesolev otsus on adresseeritud liikmesriikidele. Brüssel, 3. mai 1996 Komisjoni nimel komisjoni liige Franz Fischler [1] EÜT 125, 11.7.1966, lk 2320/66. [2] EÜT L 6, 9.1.1996, lk 19. [3] EÜT L 106, 30.4.1993, lk 11. [4] EÜT L 28, 7.2.1995, lk 13. -------------------------------------------------- LISA Otsuse 93/231/EMÜ lisas asendatakse Saksamaaga seotud kandes 2. veerg järgmisega: "Bundesland Mecklenburg-Vorpommern - Gemeinde Groß Lüsewitz - Ortsteile Lindenhof und Pentz der Gemeinde Metschow - Gemeinden Böhlendorf, Breesen, Langsdorf sowie Ortsteil Grammow der Gemeinde Grammow - Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel - Gemeinden Ranzin, Lüssow und Gribow - Gemeinde Pelsin." --------------------------------------------------
Euroopa Liidu Teataja L 153 , 27/06/1996 Lk 0047 - 0047



Nõukogu otsus, 26. veebruar 1996, Euroopa Ühenduse ja Pakistani Islamivabariigi ning Euroopa Ühenduse ja India Vabariigi vaheliste vastastikuse mõistmise memorandumite sõlmimise kohta, mis käsitlevad tekstiilitoodete turulepääsu korda (96/386/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 seostatuna artikli 228 lõike 2 esimese lausega, võttes arvesse komisjoni ettepanekut ning arvestades, et: GATTi turulepääsu läbirääkimiste raames on komisjon pidanud läbirääkimisi tekstiilitoodete turulepääsu üle India Vabariigiga ja Pakistani Islamivabariigiga; vastastikuse mõistmise memorandumid nimetatud küsimuses on Euroopa Ühenduse ja Pakistani Islamivabariigi ning Euroopa Ühenduse ja India Vabariigi vahel parafeeritud vastavalt 15. oktoobril ja 31. detsembril 1994; need memorandumid tuleks kinnitada, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Pakistani Islamivabariigi ning Euroopa Ühenduse ja India Vabariigi vahelised vastastikuse mõistmise memorandumid tekstiilitoodete turulepääsu korra kohta. Memorandumite tekstid on lisatud käesolevale otsusele. Artikkel 2 Nõukogu eesistuja on volitatud määrama pädeva isiku, kes kirjutab alla artiklis 1 osutatud ühenduse suhtes siduvatele memorandumitele. Brüssel, 26. veebruar 1996 Nõukogu nimel eesistuja S. Agnelli --------------------------------------------------
Nõukogu otsus,

25. juuni 1996,

millega ühendus kiidab heaks kokkuleppe, millega ergutatakse avamerekalalaevu täitma rahvusvahelisi kaitse- ja majandamiseeskirju

(96/428/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 43 koostoimes artikli 228 lõike 2 esimese lausega ja artikli 228 lõike 3 esimese lõiguga,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et:

rahvusvaheline koostöö on avamere bioloogiliste varude kaitse ning ratsionaalse, vastutustundliku ja säästva kasutamise tagamiseks hädavajalik;

ühendus on alla kirjutanud Ühinenud Rahvaste Organisatsiooni mereõiguse konventsioonile, mis kohustab kõiki rahvusvahelise üldsuse liikmeid tegema koostööd avamere bioloogiliste varude kaitse ja majandamise vallas;

merekalapüügi osas on ühendusel õigus vastu võtta kalavarude kaitse- ja majandamiseeskirju ning sõlmida selles valdkonnas kokkuleppeid kolmandate riikide või rahvusvaheliste organisatsioonidega, nagu on sätestatud pädevust tõendavas deklaratsioonis, mille ühendus esitas ÜRO Toidu- ja Põllumajandusorganisatsiooniga liitumisel;

tuleks tõkestada laevade tava taotleda lipu määramist või vahetamist rahvusvahelistest mere elusressursside kaitse- ja majandamiseeskirjadest kõrvalehoidmiseks;

seepärast peab iga liikmesriik täitma oma kohustusi tagamaks sobivate ning tõhusate rahvusvahelisel tasandil kooskõlastatud meetmetega, et tema lipu all sõitma volitatud laevad järgivad rahvusvahelisi kaitse- ja majandamiseeskirju;

sel eesmärgil võttis ühendus osa rahvusvahelistest läbirääkimistest, mille tulemusel ÜRO Toidu- ja Põllumajandusorganisatsiooni konverents kiitis oma 27. istungjärgul novembris 1993 heaks kokkuleppe, millega ergutatakse avamerekalalaevu täitma rahvusvahelisi kaitse- ja majandamiseeskirju;

see kokkulepe on kasulik raamistik rahvusvahelise koostöö tugevdamiseks, millega tagatakse, et rahvusvaheliste kaitse- ja majandamiseeskirjade tõhusust ei kahjustata;

see kokkulepe moodustab lahutamatu osa rahvusvahelisest säästva kalastamise toimimisjuhendist, mida nõutakse 1992. aasta mai Cancúni deklaratsioonis;

ühenduse kalurid püüavad kala avamerel ja seetõttu on ühenduse huvides käesolev kokkulepe vastu võtta,

ON VASTU VÕTNUD JÄRGMISE OTSUSE:

Artikkel 1

Käesolevaga kiidab Euroopa Ühendus heaks kokkuleppe, millega ergutatakse avamerekalalaevu täitma rahvusvahelisi kaitse- ja majandamiseeskirju.

Kokkuleppe tekst on lisatud käesolevale otsusele.

Artikkel 2

Nõukogu eesistuja määrab vastavalt kokkuleppe X artikli lõikele 2 isiku, kes on volitatud esitama ÜRO Toidu- ja Põllumajandusorganisatsiooni peadirektorile vastuvõtmiskirja.

Luxembourg, 25. juuni 1996

Nõukogu nimel

eesistuja

M. Pinto

[1] EÜT C 229, 18.8.1994, lk 10.

[2] EÜT C 18, 23.1.1995, lk 438.

--------------------------------------------------
Euroopa Liidu Teataja L 188 , 27/07/1996 Lk 0052 - 0052



Komisjoni otsus, 22. juuli 1996, millega muudetakse otsust 94/984/EÜ, milles sätestatakse loomatervishoiu nõuded ja veterinaarsertifikaadid värske linnuliha impordiks kolmandatest riikidest (EMPs kohaldatav tekst) (96/456/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1991. aasta direktiivi 91/494/EMÜ loomatervishoiu nõuete kohta värske linnuliha ühendusesisese kaubanduse ning kolmandatest riikidest importimise puhul, [1] viimati muudetud direktiiviga 93/121/EÜ, [2] eriti selle artikli 11 lõiget 1, ning arvestades, et: komisjoni otsusega 94/984/EÜ, [3] muudetud otsusega 96/298/EÜ, [4] on kehtestatud loomatervishoiu nõuded ja veterinaarsertifikaadid värske linnuliha impordiks kolmandatest riikidest; Iisraelist saadud teave on näidanud, et kõnealune riik täidab alates 1. oktoobrist 1996 näidise A nõudeid kõikide linnulihakategooriate osas; seepärast on võimalik otsust 94/984/EÜ vastavalt muuta; samuti on pärast komisjoni teenistuste tehtud kohapealseid kontrolle vaja läbi vaadata Hiinat käsitlevad sätted; kõnealune kontroll näitas, et esitatud sertifikaadid ei olnud täpsed ega piisavad; impordi peatamise jõustumiseks tuleks ette näha teatav tähtaeg, et võimaldada liikmesriikide pädevatel asutustel käesolevat otsust rakendada ning võimaldada importida enne käesoleva otsuse jõustumise kuupäeva lähetatud kaubasaadetised; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Komisjoni otsuse 94/984/EÜ I lisa muudetakse järgmiselt: a) (3) Import peatatakse alates 1. augustist 1996 "; b) alates 1. oktoobrist 1996 jäetakse Iisraelile osutavas reas välja joonealune märkus 4; c) (4) Üksnes hane- ja pardimaks ". Artikkel 2 Käesolevat otsust kohaldatakse alates 1. augustist 1996. Liikmesriigid lubavad siiski 60 päeva jooksul alates käesoleva otsuse kohaldamise kuupäevast importida Hiinast värsket linnuliha, mis on toodetud ja sertifitseeritud enne kõnealust kuupäeva kehtinud sätete kohaselt. Artikkel 3 Käesolev otsus on adresseeritud liikmesriikidele. Brüssel, 22. juuli 1996 Komisjoni nimel komisjoni liige Franz Fischler [1] EÜT L 268, 24.9.1991, lk 35. [2] EÜT L 340, 31.12.1993, lk 39. [3] EÜT L 378, 31.12.1994, lk 11. [4] EÜT L 114, 8.5.1996, lk 33. --------------------------------------------------
Euroopa Liidu Teataja L 208 , 17/08/1996 Lk 0001 - 0023



Nõukogu otsus, 29. märts 1996, mis käsitleb rahvusvahelise troopilise puidu kokkuleppe allkirjastamist ja ajutist kohaldamist Euroopa Ühenduse nimel (96/493/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse komisjoni ettepanekut ning arvestades, et: rahvusvaheline troopilise puidu 1994. aasta kokkulepe, mis tugineb resolutsiooni 93 (IV) tekstile ja kannab pealkirja "Uus arengukoostöö: Cartagena kohustus" ning ÜRO kaubandus- ja arengukonverentsi poolt vastu võetud "Cartagena mõte" lõppdokumendi vastavad eesmärgid avati allkirjastamiseks alates 1. jaanuarist 1994 üheks kuuks alates selle kokkuleppe jõustumise hetkest; nimetatud kokkulepe ei ole veel jõustunud; vastavalt 1983. aasta rahvusvahelise troopilise puidu kokkuleppe artikli 42 lõikele 3 pikendati selle kokkuleppe kehtivusaega kuni uue kokkuleppe ajutise või lõpliku jõustumiseni; uue kokkuleppe eesmärgid sobivad ühise kaubanduspoliitika konteksti; liikmesriigid osalevad rahaliste toetuste kaudu nimetatud kokkuleppes sätestatud meetmetes; kõik liikmesriigid on väljendanud oma kavatsust kokkuleppele alla kirjutada ja osaleda selle ajutisel kohaldamisel; ühendus peaks seetõttu ÜRO peasekretärile esitatud kokkuleppele alla kirjutama ja teatama võimalikult kiiresti oma kavatsusest seda kokkulepet ajutiselt kohaldada, ON VASTU VÕTNUD JÄRGMISE OTSUSE: Artikkel 1 1. Ühendus kirjutab alla ÜRO peasekretärile esitatud rahvusvahelisele troopilise puidu 1994. aasta kokkuleppele. Kokkuleppe tekst lisatakse käesolevale otsusele. 2. Ühendus teavitab ÜRO peasekretäri oma kavatsusest kohaldada lõikes 1 osutatud kokkulepet ajutiselt selle artiklile 40 ja artikli 41 lõikele 2 vastavalt. Artikkel 2 Nõukogu eesistuja võib käesolevaga määrata isikud, kellel on õigus ühenduse nimel kokkuleppele alla kirjutada ja esitada teade selle nõukogupoolse ajutise kohaldamise kohta ja samuti käesolevale otsusele lisatud deklaratsioon. Brüssel, 29. märts 1996 Nõukogu nimel eesistuja T. Treu --------------------------------------------------
Nõukogu otsus,

25. juuli 1996,

Euroopa Ühenduse ja Iisraeli Riigi vahelise teadus- ja tehnikaalase koostöö lepingu sõlmimise kohta

(96/505/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 130m koos artikli 228 lõike 2 esimese lausega ja lõike 3 esimese lõiguga,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et:

ühendus ja Iisrael tegelevad teaduslike sihtprogrammidega ühist huvi pakkuvates valdkondades;

toetudes kogemustele, mis on saadud Euroopa Majandusühenduse ja Iisraeli vahelise 1975. aasta kaubandus- ja majanduskoostöö raamlepinguga, [2] on mõlemad pooled avaldanud soovi sõlmida teadus- ja tehnikaalase koostöö tegemiseks sügavam ja laiem raamistik;

ühelt poolt Iisraeli Riik ja teiselt poolt Euroopa Ühendus ja tema liikmesriigid on allkirjastanud Euroopa – Vahemere piirkonna assotsiatsioonilepingu, millega nähakse ette läbirääkimised teadus- ja tehnikaalase koostöö lepingu üle;

nõukogu on oma 29. septembri 1992. aasta otsuses volitanud komisjoni pidama läbirääkimisi Euroopa Ühenduse ja Iisraeli Riigi vahelise teadus- ja tehnikaalase koostöö lepingu sõlmimiseks;

nõukogu on oma 18. märtsi 1996. aasta otsuses otsustanud, et teadus- ja tehnikaalase koostöö leping tuleks Euroopa Ühenduse nimel allkirjastada;

teadus- ja tehnikaalase koostöö leping allkirjastati 25. märtsil 1996;

Euroopa Ühenduse ja Iisraeli Riigi vaheline teadus- ja tehnikaalase koostöö leping tuleks heaks kiita,

ON VASTU VÕTNUD JÄRGMISE OTSUSE:

Artikkel 1

Käesolevaga kiidetakse ühenduse nimel heaks Euroopa Ühenduse ja Iisraeli Riigi vaheline teadus- ja tehnikaalase koostöö leping.

Lepingu tekst lisatakse käesolevale otsusele.

Artikkel 2

Nõukogu eesistuja edastab ühenduse nimel lepingu artikliga 13 ettenähtud teate.

Brüssel, 25. juuli 1996

Nõukogu nimel

eesistuja

H. Coveney

[1] Arvamus on esitatud 19. juulil 1996 (Euroopa Ühenduste Teatajas seni avaldamata).

[2] EÜT L 136, 28.5.1975, lk 1.

--------------------------------------------------
Komisjoni otsus,

24. september 1996,

millega muudetakse komisjoni otsuseid 91/270/EMÜ ja 92/471/EMÜ koduveiste embrüote importimise kohta Argentinast

(EMPs kohaldatav tekst)

(96/572/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 25. septembri 1989. aasta direktiivi 89/556/EMÜ (loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [1] viimati muudetud direktiiviga 94/113/EÜ [2]), eelkõige selle artikleid 7, 9 ja 10,

ning arvestades, et:

kolmandate riikide loetelu, kust liikmesriikidel on lubatud veiseembrüoid importida, on esitatud komisjoni otsuses 91/270/EMÜ, [3] viimati muudetud otsusega 94/453/EÜ [4];

loomatervishoiu nõuded ja veterinaarsertifikaat veiseembrüote importimiseks kolmandatest riikidest on sätestatud komisjoni otsuses 92/471/EMÜ, [5] viimati muudetud otsusega 94/453/EÜ;

Argentiina pädevad asutused on kohustunud 24 tunni jooksul teatama teleksi või faksi teel komisjonile ja liikmesriikidele järgmiste haiguste kinnitatud esinemisest: veiste katk, suu- ja sõrataud, veiste nakkav pleuropneumoonia, lammaste katarraalne palavik, episootiline hemorraagia, rifti oru palavik ja nakkav vesikulaarne stomatiit või muudatustest nende vastu vaktsineerimise poliitikas;

loomade tervislik seisund Argentiinas on rahuldav veiseembrüote impordi osas;

kõnesoleva riigi veterinaarteenistused on hästistruktureeritud ja organiseeritud ning kõnealuse riigi pädev asutus andis tagatised direktiivis 89/556/EMÜ sätestatud nõuete täitmise kohta;

Argentiina pädev asutus on kohustunud tagama, et embrüod on kogutud või toodetud heakskiidetud ja järelevalve all olevate embrüokogumis- ja tootmisrühmade poolt, et nad on vajadusel saadud rahuldava tervisliku seisundiga loomadelt, et neid on ladustatud ja veetud vastavalt eeskirjadele, mis säästavad nende tervislikku seisundit, ja nende veol on neil kaasas veterinaarsertifikaat tagamaks, et käesoleva kohustus on täidetud;

kolmandate riikide loetelu, kust liikmesriikidel on lubatud veiseembrüoid importida, tuleks muuta ja sätestada loomatervishoiu nõuded veiseembrüote importimiseks Argentinast;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 91/270/EMÜ lisas toodud loetellu lisatakse järgmine riik

"Argentina."

Artikkel 2

Otsuse 92/471/EMÜ A lisa II osas toodud loetellu lisatakse järgmine riik

"Argentina."

Artikkel 3

Käesolevat otsust kohaldatakse selle Euroopa Ühenduste Teatajas avaldamisele järgnevast päevast.

Artikkel 4

Käesolev otsus on adresseeritud liikmesriikidele.

Brüssel, 24. september 1996

Komisjoni nimel

komisjoni liige

Franz Fischler

[1] EÜT L 302, 19.10.1989, lk 1.

[2] EÜT L 53, 24.2.1994, lk 23.

[3] EÜT L 134, 29.5.1991, lk 56.

[4] EÜT L 187, 22.7.1994, lk 11.

[5] EÜT L 270, 15.9.1992, lk 27.

--------------------------------------------------